อย่างอื่นคือ ปกติหมดค่ะ อยากทราบว่าจะเป็นอะไรไหมคะ
สวัสดีค่ะ ในกรณีนี้น่าจะหมายถึงผลปัสสาวะนะคะโดย wbc คือ white blood cell หรือจำนวนเม็ดเลือดขาว หากพบมากแสดงว่าน่าจะมีการอักเสบหรือติดเชื้อในปัสสาวะค่ะ ถ้ามีประมาณ 3-5 นั้นผลอาจจะยังไม่ชัดเจน ควรดูค่าอื่นๆในปัสสาวะประกอบกันด้วยการวินิจฉัยที่เป็นไปได้-กระเพาะปัสสาวะอักเสบ เกิดจากการกลั้นปัสสาวะไว้นานๆ ทำให้ปัสสาวะที่มีเชื้อคั่งอยู่ในกระเพาะปัสสาวะนานจนเกิดการอักเสบติดเชื้อ ร่วมกับในผู้หญิงมีท่อปัสสาวะสั้นทำให้เชื้อจากภายนอกร่างกายเช่นเวลามีเพศสัมพันธ์ หรืออุจจาระ แล้วเชื้อผ่านเข้าไปยังท่อปัสสาวะขึ้นไปจนถึงกระเพาะปัสสาวะได้ มาด้วยปัสสาวะแสบขัดหรือเป็นเลือด และปัสสาวะบ่อย-กรวยไตอักเสบ อาการและสาเหตุคล้ายกระเพาะปัสสาวะอักเสบ แต่มักมีไข้ หนาวสั่นร่วมด้วย-นิ่วในทางเดินปัสสาวะ อาจจะมีเม็ดเลือดแดงปนออกมาด้วยการดูแลตัวเองเบื้องต้น ดื่มน้ำมากๆ ไม่กลั้นปัสสาวะ หากยังไม่มีอาการปัสสาวะแสบขัดหรือเป็นเลือดปนอาจสังเกตอาการต่อไปได้ แต่ถ้ามีอาการปัสสาวะแสบขัด ปัสสาวะบ่อย ปวดหน่วงท้องน้อย ควรแจ้งแพทย์ให้ทราบเพื่อพิจารณาให้ยาฆ่าเชื้อต่อไปค่ะ